Oficiālais Vēstnesis L 319 , 21/12/1993 Lpp. 0020 - 0021

Speciālizdevums somu valodā: Nodaļa 3 Sējums 54 Lpp. 0063

Speciālizdevums zviedru valodā: Nodaļa 3 Sējums 54 Lpp. 0063



Komisijas Regula (EK) Nr. 3498/93 (1993. gada 20. decembris), ar ko nosaka noteicošās dienas, ko piemēro īpaši olīveļļas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 28. decembra Regulu (EEK) 3813/92 par norēķinu vienību un konversijas likmēm, kas piemērojamas kopējā lauksaimniecības politikā [1], un jo īpaši tās 6. panta 2. punktu, tā kā ar Regulu (EEK) Nr. 3813/92 no 1993. gada 1. janvāra ievieš jaunu agromonetāro sistēmu; tā kā saskaņā ar šo sistēmu ar Komisijas 1993. gada 30. aprīļa Regulu (EEK) Nr. 1068/93 par sīki izstrādātiem noteikumiem, lai noteiktu un piemērotu lauksaimniecības konversijas likmes [2], nosaka noteicošās dienas lauksaimniecības konversijas likmei, kas piemērojama no 1993./94. tirgdarbības gada sākuma; tā kā neskarot iepriekšējas noteikšanas iespējas, kas paredzētas Regulas (EEK) Nr. 1068/93 13., 14., 15., 16. un 17. pantā, būtu attiecīgi detalizēti jāparedz noteicošās dienas lauksaimniecības konversijas likmēm, ko piemēro olīveļļas nozarē; tā kā 5. pantā Padomes 1996. gada 22. septembra Regulā 136/66/EEK par eļļas un tauku tirgus kopīgo organizāciju [3], kurā jaunākie grozījumi izdarīti ar Regulu (EK) Nr. 3179/93 [4], ir paredzēta atbalsta shēma olīveļļas ražošanai; tā kā šī shēma paredz atbalsta piešķiršanu eļļas ražotājiem, kas vidēji saražo vismaz 500 kg olīveļļas, ar nosacījumu, ka tie iesniedz pierādījumus tam, ka eļļa ir iegūta apstiprinātās ekstrakcijas rūpnīcās; tā kā minētā atbalsta ekonomiskais mērķis ir sasniegts, līdzko olīvas ir pārstrādātas eļļā; tā kā šādā gadījumā un, ņemot vērā ļoti lielo skaitu iesaistīto eļļas ražotāju, būtu skaidri jāprecizē Regulas (EEK) Nr. 1068/93 10. panta 2. punkta piemērošana; tā kā iepriekšminētā shēma, ko piemēro eļļas ražotājiem, kuru vidējais saražotais daudzums ir mazāks par 500 kg eļļas, paredz piešķirt vienotas likmes atbalstu, kura pamatā ir ražošanā iesaistīto koku skaits un kurš tādēļ nav saistīts ar faktiski saražoto daudzumu; tā kā olīvu pārstrāde eļļā ražotājās dalībvalstīs parasti notiek janvārī; tā kā Padomes 1993. gada 19. jūlija Regulā (EEK) Nr. 2019/93, ar ko nelielajām Egejas jūras salām ievieš īpašus pasākumus attiecībā uz konkrētiem lauksaimniecības produktiem [5], paredzētās vienotas likmes atbalsta par hektāru nolūks ir jo īpaši uzturēt ražošanas potenciālu un saglabāt lauku ainavu un dabisku vidi; tā kā attiecībā uz ražošanas kompensāciju par olīveļļu, ko izmanto dažu konservētu pārtikas produktu ražošanā, kā paredzēts Regulas 136/66/EEK 20.a pantā, noteicošā diena būtu jānosaka saskaņā ar Regulas (EEK) Nr. 1068/93 10. panta 2. punktu; tā kā, lai atvieglotu noteicošo dienu vienotu piemērošanu, būtu jāatceļ grozītā Komisijas 1974. gada 20. decembra Regula (EEK) Nr. 3224/74, ar ko nosaka dienu, kurā jāizmaksā subsīdija par olīveļļu [6], kā arī būtu jāprecizē daži spēkā esošie noteikumi Komisijas 1985. gada 24. septembra Regulā (EEK) Nr. 2677/85, kurā izklāstīti olīveļļas patēriņa atbalsta sistēmas īstenošanas noteikumi [7], kurā jaunākie grozījumi izdarīti ar Regulu (EEK) Nr. 643/93 [8]; tā kā noteicošā diena būtu jāpiemēro tā, ka ar to sākas tirdzniecības gads; tā kā šajā regulā paredzētie pasākumi ir saskaņā ar Eļļas un tauku pārvaldības komitejas atzinumu, IR PIEŅĒMUSI ŠO REGULU. 1. pants 1. Uzskata, ka noteicošā diena lauksaimniecības konversijas likmei, kura piemērojama ražošanas atbalstam, kas minēts Regulas 136/66/EEK 5. pantā un ko piešķir olīveļļas ražotājiem, kuru vidējais saražotais daudzums ir vismaz 500 kg, ir tā mēneša pirmā diena, kurā konkrētās partijas olīvas nonāk apstiprinātā ekstrakcijas rūpnīcā, kā paredzēts Komisijas Regulas (EEK) Nr. 3061/84 [9] 98. panta 2. punkta a) apakšpunktā, kas attiecas uz standartizētās ikdienas krājumu uzskaites datiem. 2. Uzskata, ka noteicošā diena lauksaimniecības konversijas likmei, kas piemērojama Regulas 136/66/EEK 5. pantā minētajam ražošanas atbalstam un ko piešķir olīveļļas ražotājiem, kuru vidējais saražotais daudzums ir mazāks par 500 kg, ir 1. janvāris, kas seko tā tirdzniecības gada sākumam, par kuru piešķir minēto atbalstu. 2. pants Uzskata, ka noteicošā diena lauksaimniecības konversijas likmei, kas piemērojama vienotās likmes atbalstam par hektāru olīvu biržu uzturēšanai, kas paredzēts Regulas (EEK) Nr. 2019/93 11. pantā, ir attiecīgā gada 1. janvāris. 3. pants Uzskata, ka noteicošā diena lauksaimniecības konversijas likmei ko piemēro ražošanas kompensācijai par olīveļļu, ko izmanto dažu konservētu pārtikas produktu ražošanā, ir diena, kurā iesniedz Komisijas Regulas (EEK) Nr. 1963/79 [10] 2. pantā minēto pārbaudes pieprasījumu. 4. pants Ar šo Regulas (EEK) Nr. 2677/85 7. panta 1. punkta otro daļu aizstāj ar šādu tekstu: "Uzskata, ka noteicošā diena lauksaimniecības konversijas likmei, kas piemērojama patēriņa atbalstam, ir diena, kurā iepakoto eļļu izved no apstiprinātā iepakošanas uzņēmuma." 5. pants Ar šo atceļ Regulu (EEK) Nr. 3224/74. 6. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1993. gada 1. novembra. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 20. decembrī Komisijas vārdā — Komisijas loceklis René Steichen [1] OV L 387, 31.12.1992., 1. lpp. [2] OV L 108, 1.5.1993., 106. lpp. [3] OV 172, 30.9.1966., 3025./66. lpp. [4] OV L 285, 20.11.1993., 9. lpp. [5] OV L 184, 27.9.1993., 1. lpp. [6] OV L 342, 21.12.1974., 27. lpp. [7] OV L 254, 25.9.1985., 85. lpp. [8] OV L 69, 20.3.1993., 19. lpp. [9] OV L 288, 1.11.1984., 52. lpp. [10] OV L 277, 9.9.1979., 10. lpp. --------------------------------------------------